
2026 жылға арналған «Денсаулық сақтау ұйымдарының кадрларының біліктілігін арттыру және қайта даярлау» 005 бюджеттік бағдарламасы шеңберінде трансплантология және ағзалар донорлығы мәселелері бойынша оқытуды ұйымдастыру жөніндегі техникалық ерекшелік

1. Оқытудың мақсаты
Оқытудың мақсаты – қан айналымы тоқтағаннан кейінгі донорлық (DCD) саласында біліктілікті арттыру, білім мен дағдыларды меңгеру.

2. Оқытудың міндеттері
2026 жылғы 18 желтоқсанға дейін 17 медицина маманын оқытуды ұйымдастыру және өткізу;
оқыту тілі – орыс тілі немесе шет тілінен орыс тіліне аудармамен оқыту;
оқытудан өткенін және оның нәтижелерін растайтын құжаттаманы (транскрипті бар сертификат) ресімдеу және беру.

3. Оқыту өткізілетін орынға қойылатын талаптар
Оқыту мынадай өлшемшарттарға сәйкес келетін ғылыми немесе білім беру ұйымдарында өткізілуі тиіс:
Халықаралық ұйымдарға мүшелік: ұйымдар трансплантология және қайтыс болғаннан кейінгі донорлық саласындағы халықаралық қауымдастықтар мен желілердің мүшелері болуы немесе олармен белсенді ынтымақтастық орнатуы тиіс (растайтын құжаттарды ұсыну).
Ғылыми-зерттеу инфрақұрылымы: ұйымдар заманауи клиникалық базаларға (хирургия, реаниматология), HLA зертханаларына, жануарлар модельдеріндегі эксперименттік зертханаларға (виварий) ие болуы тиіс (растайтын құжаттарды ұсыну).
Халықаралық білім беру және зерттеу жобаларына қатысу тәжірибесі: ұйымдар қайтыс болғаннан кейінгі донорлық және қан айналымы тоқтағаннан кейінгі донорлық (DCD) бойынша халықаралық жобалар шеңберінде білім беру бағдарламалары мен зерттеулерді іске асыру тәжірибесіне ие болуы тиіс (растайтын құжаттарды ұсыну).
Оқытушылар құрамының біліктілігін арттыру: ұйымдар тренингтер мен білім беру бағдарламаларын өткізу тәжірибесі бар білікті профессорлық-оқытушылық құраммен қамтамасыз етілуі тиіс (растайтын құжаттарды ұсыну).

4. Мамандарды оқытудың мазмұны
Оқыту мынадай бағдарламаларды қамтуы тиіс:
«Қан айналымы тоқтағаннан кейінгі донорлық (DCD) процесін этикалық және клиникалық аспектілерден бастап хирургиялық хаттамалар мен логистикаға дейін кешенді зерделеу», білім алушылар саны – 17 адам;
«DCD донорлығы шеңберінде ағзаларды алу процесінің дәйекті кезеңдерін симуляциялау», білім алушылар саны – 17 адам;
«Жануарлар модельдеріндегі зертханалық сабақтар: процестің клиникалық, хирургиялық және ұйымдастырушылық кезеңдерін жаңғырту үшін симуляциялық тәсілді және шошқа моделінде тәжірибе арқылы оқыту әдісін пайдалана отырып өткізілетін сабақтар», білім алушылар саны – 17 адам;

«DCD донорлығы бойынша нақты клиникалық жағдайларды интерактивті шешім қабылдау арқылы талдау», білім алушылар саны – 17 адам;
«Қайтыс болған донордың отбасымен коммуникация», білім алушылар саны – 17 адам.
Оқытудың ұзақтығы – 5 жұмыс күні, академиялық сағаттардың жалпы саны – 60 сағат, оның ішінде 20 сағат – теориялық сабақтар, 40 сағат – практикалық сабақтар.

5. Көрсетілетін қызметтердің көлемі
17 медицина маманын оқыту қажет;
оқыту жоғары білікті мамандары бар клиникаларда өткізілуі тиіс (оқытушылардың түйіндемелері (CV));
оқыту бағдарламасын Шарт күшіне енгеннен кейін 5 жұмыс күні ішінде Тапсырыс берушімен келісу;
кемінде 3 жұлдызды қонақүйді немесе апартаментті брондауға жәрдем көрсету;
оқыту өткізілетін орындарда интернетке немесе Wi-Fi желісіне тегін қолжетімділікті қамтамасыз ету;
тыңдаушыларға оқыту орнына дейін және кері бағытта авиабилеттер сатып алуға жәрдем көрсету;
аудармашы қызметтерін көрсету;
трансфер қызметтерін көрсету.
Қызметтерді көрсету мерзімі: Шарт күшіне енген күннен бастап 2026 жылғы 18 желтоқсанға дейін.

6. Өнім берушіге қойылатын талаптар
Оқытуды тиісті кәсіби деңгейде ұйымдастыру үшін Өнім беруші мынадай біліктілік талаптарына сәйкес келуге және мыналарды растауға тиіс:
білім беру қызметтерін ұйымдастыру тәжірибесінің болуы;
әрбір тыңдаушыға арналған оқыту бағдарламасының болуы;
өткізілген білім беру іс-шаралары туралы есептің болуы;
жарғылық құжаттамада оқытуды және тағылымдамаларды ұйымдастыру жөніндегі функциялардың көзделуі.

7. Есептік құжаттамаға қойылатын талаптар
Өнім беруші әрбір тыңдаушының шетелде оқытылу мазмұнын, сапасын және нәтижелерін құжаттамалық растауды қамтамасыз етуге міндетті:
Шартқа қол қойылған күннен бастап 5 (бес) жұмыс күні ішінде әрбір тыңдаушының жеке оқыту бағдарламасын мерзімдерін, өткізу орнын, тақырыбын, оқыту форматын, практикалық іс-шараларын және қабылдаушы мамандардың/ұйымдардың тізбесін көрсете отырып, ұсыну және Тапсырыс берушімен келісу;
әрбір қызметкер бойынша транскриптті қоса бере отырып, шетелде оқудан немесе тағылымдамадан өткенін растайтын сертификаттардың, куәліктердің, анықтамалардың не өзге де құжаттардың көшірмелерін/сканерленген көшірмелерін ұсыну;
оқыту қорытындысы бойынша оқыту нәтижелерін бағалауды және алынған білім мен практикалық тәжірибені Қазақстан Республикасында енгізу кезінде қолдану жөніндегі ұсыныстарды қамтитын қорытынды жиынтық есеп ұсыну.

8. Қызметтің құны – 47 197 922,0 теңге.
